Tarybos reglamentas (EB) Nr. 1644/95,
1995 m. birželio 29 d.
nustatantis autonominių muitų normas, kurios bus taikomos laikraštiniam ritininiam arba lakštiniam popieriui, klasifikuojamam pagal KN 48010010 ir 48010090 kodus, įstojus Austrijai, Suomijai ir Švedijai
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi, vadovaujantis 1994 m. Stojimo akto 2 straipsniu, Austrija, Suomija ir Švedija bendrąjį muito tarifą pradėjo taikyti nuo 1995 m. sausio 1 d.;
kadangi, Tarybai 1995 m. vasario 8 d. vykusiame posėdyje leidus pradėti derybas dėl 1994 m. Bendrojo susitarimo dėl muitų tarifų ir prekybos (1994 m. GATT) XXIV straipsnio 6 pastraipos, siekiant nutarti dėl atvejų, kada dėl bendrojo muitų tarifo taikymo naujose valstybėse narėse reikia pakeisti arba atšaukti jų anksčiau suteiktas muito tarifo lengvatas;
kadangi, naujose valstybėse narėse pradėjus taikyti bendrąjį muito tarifą, sumažėjo kai kurie importo, bet padidėjo kai kurie kiti muitai;
kadangi, laukiant visuotinio susitarimo, kurį Bendrija sudarys derėdamasi su trečiosiomis šalims, tikslinga taikyti autonomines priemones, skirtas neigiamam poveikiui tam tikroms trečiųjų šalių eksportuojamoms prekėms po ES plėtros sumažinti;
kadangi taikytinos priemonės nepažeidžia derybų, vykstančių dėl 1994 m. GATT XXIV straipsnio 6 pastraipos, rezultatų ir iš anksto nerodo Bendrijos ketinimų priimti susitarimą, kuriame atsižvelgiama į visuotinį ES plėtros poveikį prekybai su trečiosiomis šalimis;
kadangi, atsižvelgiant į tai, tikslinga autonominėmis priemonėmis paspartinti jau numatytą muito laikraštiniam ritininiam arba lakštiniam popieriui, kuris klasifikuojamas pagal KN 48010010 ir 48010090 kodus, sumažinimą iki 0 %,
PRIĖMĖ ŠĮ REGLAMENTĄ:
1 straipsnis
Autonominio laikraštinio ritininio arba lakštinio popieriaus, kuris klasifikuojamas pagal KN 48010010 ir 48010090 kodus, muito normos yra tokios, kokios nustatytos priede.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
3 straipsnis
Šiuo reglamentu nustatytos autonominio muito normos taikomos kol Taryba kvalifikuota balsų dauguma nusprendžia, kad pasibaigė derybos su Kanada dėl 1994 m. GATT XXIV straipsnio 6 pastraipos.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1995 m. birželio 29 d.